Ministre ya liboso ya Hongrie, Viktor Orbán, azalaki na mobembo na ye moko ya kimya na
Ukraine na ebandeli ya sanza ya nsambo 2024.
Orbán akutanaki liboso na Prezidá ya Ukraine Volodymyr Zelenskyy na Kyiv, na sima na Prezidá ya Russie Vladimir Putin na
Moscou, mpe na suka na Prezidá ya Chine Xi Jinping na Beijing.
Viktor Orbán, oyo sikoyo azali mpe na ebonga ya Mokonzi ya Lisanga ya Mpoto, batongi ye makasi na bakonzi ya Lwɛ́sti mpe na
bapanzi sango ya minene ya Lwɛ́sti mpo na mwango oyo ya kosolola:
Kolanda bakonzi ya Lisanga ya Mpoto mpe bapanzi-nsango ya minene, mission ya kimya ya Orbán ekobebisa na lolenge
ya bokosi bomoko ya bikolo-bandimi ya Lisanga ya Mpoto.
Site ya sango ya Suisse, Die Weltwoche, emonisaki likambo ya initiative ya kimya ya Orbán na lolenge mosusu mpenza, na nzela
ya ba interviews na yango ya sipesiale elongo na Viktor Orbán oyo etali mibembo ya Leta, mpe
oyo elekaki na mokolo ya 8 sanza ya nsambo 2024.
Mpo na mokambi-mokomi Roger Köppel, Viktor Orbán azali elombe.
Mpe ezali na ntina. Mokano ya Orbán ezali ya kosala ete bitumba bitelema mpo na kosalela ntango yango mpo na
kolimbola polele masolo kati na bituluku oyo bizali na etumba.
Kolanda Orbán, bankóto ya basoda ya Ukraine bazali kokufa na bitumba pɔsɔ na pɔsɔ. Na kotala likambo na bomoto, mpe
kutu na bomikristu, esengeli kokatisa yango sik'oyo mpenza.
Orbán asalelaki masolo na bakonzi ya Ukraine mpe ya Russie mpo na koyoka makanisi na bango,
bilendiseli mpe mikano na bango kozanga kosambisa bango.
Yango mpenza nde elingi koloba diplomasi ya kimya ya ndakisa: kosolola mpe koyokana, kolanda Roger Köppel na Weltwoche.
Kasi, kolanda mokomi-sango indépendant Alexander Raue, masolo ya diplomasi esengeli mpenza, mpamba te
etumba ya Ukraine ezali pene ya kokoma monene koleka.
Corée du Nord elaki lisungi na yango ya mobimba na Russie mpe elingi kotinda basoda na Ukraine banda na
sanza ya nsambo 2024, elingi koloba, na sanza oyo.
Chine mpe elingi kotinda basoda na Belarus.
Elongo na mampinga ya Russie, yango elingi koloba ete mampinga misato ya makasi koleka na mokili mobimba bakozala na kati.
Mision ya kimya ya Orbán ezali na yango boye te bokosi mpo na bikolo ya Lisanga ya Mpoto, kasi ezali nde
momekano ya kobatela bango mpo bákɔta te na motambo na nzela ya politiki na bango ya kosunga etumba.
Kolanda zulunalo Weltwoche na mokolo ya 11 sanza ya nsambo, Orbán asengaki na Prezidá ya Turquie Erdogan
azala motimoli mpo na komema kimya oyo esengelaki makasi.
Ezali likambo etali eloko ya motuya koleka: bomoi ya moto.
Limoniseli ya makambo ya bokeseni mpenza, oyo bapanzi-nsango ya minene ya Mpoto
babombelaka na nko bana mboka ya Union Européenne.
Mpo na Roger Köppel, etumbu oyo Bruxelles epesi na Orbán ezali mpe libaku.
Kofinga mosala ya kimya ya Orbán lokola botɛmɔli emonisi polele ndenge bakonzi ya Lisanga ya Mpoto balɛmbi na likanisi ya kimya.
Oyo epesi bana mboka ya Union Européenne libaku ya kokanisa soki bakambi ya Union Européenne bazali
mpenza bamonisi oyo balingi mpo na mboka na bango.
Bongo, maloba ya kokanisa mosusu ya Weltwoche na media ya monene esili wana.
Alexandros Boufesis ya site internet warnews247.gr amonisi polele ete ekoki kozala Orbán azali
kosala mosala na ye ya kimya na motema pɛtɛɛ te.
Orbán azali komitungisa mpo na avenir ya bato ya ekólo Hongrie oyo bazali moke na Ukraine mpe mpo na eteni
ya mabele ya Ukraine oyo, na kala, ezalaki ya Hongrie.
Nde Alexandros Boufesis alobi.
Nini mpenza mpe na suka ezali koleka na nkuku na niveau ya mokili mobimba, scenario nini manœuvres politiques ya sikoyo ezali
kolanda, mpe role nini politicien moko na moko azali kobeta na kati na yango, ekoki kozwa
eyano ya sikisiki te na kati ya émission oyo.
Tolingi kaka kokundolela bino ete na tango ya bitumba ya mokili mobimba mpe na bokoli ya kowelana kati na Est na Ouest, bato ya
mosolo ya minene na mokili mobimba bazalaki ntango nyonso kopesa mbongo na bituluku nyonso
mibale mpe na ndenge wana bazalaki kokamba makambo.
Moto ya mayele na makambo ya mbongo Ernst Wolff mpe amonisaka mbala na mbala ete bitumba ebimaka na
likama te, kasi ebongisamaka malamu liboso mpenza.
Talá mpe programme na biso: Bomilengeli mpo na etumba ya sika ya mokili mobimba ezali kosalema.
– Likambo ya kosala ezali kaka moko: yebisa te na tango ebongi!